ชะอำ พร้อมเปิดรับนักท่องเที่ยว  1 พฤศจิกายนนี้
นางสาวชมพู มฤศโชติ ผู้อำนวยการสำนักงาน ททท.สำนักงานเพชรบุรี กล่าวว่า จังหวัดเพชรบุรีได้รับนโยบายจากทางรัฐบาลให้เป็นพื้นที่นำร่องในการเปิดรับนักท่องเที่ยวต่างชาติที่จะเดินทางมาท่องเที่ยวแบบไม่กักตัว ในช่วงเดือนพฤศจิกายน 2564 เป็นต้นไป เทศบาลเมืองชะอำได้เตรียมความพร้อมในการเปิดพื้นที่นำร่องเขตพื้นที่ชะอำ อำเภอชะอำ จังหวัดเพชรบุรี เพื่อประโยชน์ทางด้านเศรษฐกิจ ด้านการท่องเที่ยวและกิจกรรมอื่นๆ ตามนโยบายรัฐบาลและตามมาตรการป้องกันโรคสำหรับผู้เดินทางเข้ามาในราชอาณาจักร จังหวัดเพชรบุรี หน่วยงานภาครัฐ ภาคเอกชน ได้เตรียมความพร้อมพื้นที่นำร่องต้อนรับนักท่องเที่ยวในพื้นที่อำเภอชะอำ ให้เป็นแหล่งท่องเที่ยวสำหรับนักท่องเที่ยวชาวต่างชาติแบบไม่กักตัว รวมถึงนักท่องเที่ยวชาวไทยด้วย จังหวัดมีความพร้อมมาตรการต้อนรับนักท่องเที่ยว ส่งเสริมด้านการตลาดและการประชาสัมพันธ์ แผนการเปิดเมืองด้านการท่องเที่ยว มาตรการการเดินทางท่องเที่ยวและการคัดกรองนักท่องเที่ยวชาวต่างชาติและนักท่องเที่ยวชาวไทยในพื้นที่ชะอำและมาตรการส่งเสริมการท่องเที่ยวและความปลอดภัยในพื้นที่ชะอำ โดยกำหนดเปิดเมืองท่องเที่ยวชะอำ CHA – AM sunshine ในวันจันทร์ ที่ 1 พฤศจิกายนนี้ เวลา 16.30 น.-18.00 ณ ชายหาดชะอำ บริเวณหน้าโรงแรมเมธาวลัย อำเภอชะอำ จังหวัดเพชรบุรี